CELEX: 32016D0447
Language: sk
Date: 2016-03-22 00:00:00
Title: Vykonávacie rozhodnutie Komisie (EÚ) 2016/447 z 22. marca 2016, ktorým sa mení vykonávacie rozhodnutie (EÚ) 2015/2460 o určitých ochranných opatreniach v súvislosti s vysokopatogénnou aviárnou influenzou podtypu H5 vo Francúzsku [oznámené pod číslom C(2016) 1608] (Text s významom pre EHP)

24.3.2016   
            
            
               SK
            
            
               Úradný vestník Európskej únie
            
            
               L 78/76
            
         VYKONÁVACIE ROZHODNUTIE KOMISIE (EÚ) 2016/447
   z 22. marca 2016,
   ktorým sa mení vykonávacie rozhodnutie (EÚ) 2015/2460 o určitých ochranných opatreniach v súvislosti s vysokopatogénnou aviárnou influenzou podtypu H5 vo Francúzsku
   
      
         [oznámené pod číslom C(2016) 1608]
      
   
   (Iba francúzske znenie je autentické)
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 89/662/EHS z 11. decembra 1989 o veterinárnych kontrolách v obchode vnútri Spoločenstva s cieľom dobudovania vnútorného trhu (1), a najmä na jej článok 9 ods. 4,
   so zreteľom na smernicu Rady 90/425/EHS z 26. júna 1990 týkajúcu sa veterinárnych a zootechnických kontrol uplatňovaných v obchode vnútri Spoločenstva s určitými živými zvieratami a výrobkami s ohľadom na vytvorenie vnútorného trhu (2), a najmä na jej článok 10 ods. 4,
   keďže:
   
               (1)
            
            
               Z dôvodu rozšírenia vysokopatogénnej aviárnej influenzy (HPAI) vo Francúzsku a zriadenia ďalšieho veľkého reštrikčného pásma príslušným orgánom uvedeného členského štátu bolo prijaté vykonávacie rozhodnutie Komisie (EÚ) 2015/2460 (3). Uvedené ďalšie reštrikčné pásmo zahŕňa niekoľko departementov alebo ich častí na juhozápade Francúzska.
            
         
               (2)
            
            
               Vykonávacie rozhodnutie (EÚ) 2015/2460 naposledy zmenené vykonávacím rozhodnutím Komisie (EÚ) 2016/237 (4) sa uplatňuje do 31. marca 2016.
            
         
               (3)
            
            
               Počet ohnísk HPAI klesol, ale v oblasti, v ktorej sú zavedené obmedzenia, sa aj naďalej objavujú ďalšie ohniská. Vzhľadom na epidemiologickú situáciu a vykonávanie stratégie na kontrolu chorôb prijatej vo Francúzsku, je vhodné predĺžiť obdobie uplatňovania vykonávacieho rozhodnutia (EÚ) 2015/2460 do 15. septembra 2016. Avšak v prípade, že by sa situácia v súvislosti s touto chorobou zlepšila skôr, Komisia toto obdobie uplatňovania preskúma.
            
         
               (4)
            
            
               Vykonávacie rozhodnutie (EÚ) 2015/2460 by sa preto malo zodpovedajúcim spôsobom zmeniť.
            
         
               (5)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO ROZHODNUTIE:
   Článok 1
   V článku 5 vykonávacieho rozhodnutia (EÚ) 2015/2460 sa dátum „31. marca 2016“ nahrádza dátumom „15 septembra 2016“.
   Článok 2
   Toto rozhodnutie je určené Francúzskej republike.
   
      V Bruseli 22. marca 2016
      
         
            Za Komisiu
         
         Vytenis ANDRIUKAITIS
         
            člen Komisie
         
      
   
   
      (1)  Ú. v. ES L 395, 30.12.1989, s. 13.
   
      (2)  Ú. v. ES L 224, 18.8.1990, s. 29.
   
      (3)  Vykonávacie rozhodnutie Komisie (EÚ) 2015/2460 z 23. decembra 2015 o určitých ochranných opatreniach v súvislosti s vysokopatogénnou aviárnou influenzou podtypu H5 vo Francúzsku (Ú. v. EÚ L 339, 24.12.2015, s. 52).
   
      (4)  Vykonávacie rozhodnutie Komisie (EÚ) 2016/237 zo 17. februára 2016, ktorým sa mení príloha k vykonávaciemu rozhodnutiu (EÚ) 2015/2460 o určitých ochranných opatreniach v súvislosti s vysokopatogénnou aviárnou influenzou podtypu H5 vo Francúzsku (Ú. v. EÚ L 44, 19.2.2016, s. 12).